หนุกินเม็ดแรกประมาณ 10โมงค่ะ ต้องกินเม็ดที่2ประมาณ 4ทุ่ม แต่หลับค่ะ ตื่นมา7โมงเช้านึกได้รีบกินเลย จะท้องมั้ยคะ กังวลมากๆๆๆค่ะ
สวัสดีค่ะ ยาคุมกำเนิดแบบฉุกเฉินนั้น เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้โดยการกินยา 2 เม็ดนั้น ควรกินห่างกันประมาณ 12 ชั่วโมงเพื่อให้ได้ประสิทธิภาพสูงสุดของยาดังกล่าวไป แต่หากมีการกินคลาดเคลื่อนไปนั้น ยาอาจจะลดประสิทธิภาพลงได้บ้าง แต่หากยังกินครบทั้ง 2 เม็ด โอกาสตั้งครรภ์ก็ยังมีได้น้อยค่ะให้สังเกตรอบเดือนหลังจากนี้ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป